CELEX: 62008CN0004
Language: fi
Date: 2008-01-04 00:00:00
Title: Asia C-4/08: Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 4.1.2008 — Michael Mario Karl Kerner v. Land Baden-Württemberg

29.3.2008   
            
            
               FI
            
            
               Euroopan unionin virallinen lehti
            
            
               C 79/15
            
         Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 4.1.2008 — Michael Mario Karl Kerner v. Land Baden-Württemberg
   (Asia C-4/08)
   (2008/C 79/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof Baden-Württemberg
   Pääasian asianosaiset
   
      Kantaja: Michael Mario Karl Kerner
   
      Vastaaja: Land Baden-Württemberg
   Ennakkoratkaisukysymykset
   
               1.
            
            
               Onko sellaisen kansallisen lainsäädännön soveltaminen, joka mahdollistaa silloin, kun ajolupa on poistettu aikaisemmin kyseisessä jäsenvaltiossa, toisessa jäsenvaltiossa annetun ajoluvan tunnustamisen sillä edellytyksellä, että on näytetty toteen, että ajoluvan poistamiseen alun perin johtaneita olosuhteita ei enää ole, ristiriidassa direktiivin 91/439/ETY (1) 8 artiklan 4 kohdan kanssa myös silloin, kun
               
                           —
                        
                        
                           unionin kansalaisten vapaata liikkuvuutta koskevan perusvapauden toteutumisen ei edellytä tämän ajoluvan tunnustamista
                        
                     
                           —
                        
                        
                           ajolupa on toisessa jäsenvaltiossa annettu tämän direktiivin säännöksiä selvästi rikkomalla (asuinpaikkaedellytys)
                        
                     
                           —
                        
                        
                           ajoluvan antaneen jäsenvaltion on ajoluvan antamisen yhteydessä täytynyt olla tietoinen direktiivin säännösten selvästä rikkomisesta
                        
                     
                           —
                        
                        
                           ajoluvan antanut jäsenvaltio kieltäytyy asuinpaikkajäsenvaltion tietojen mukaisesti yleisesti peruuttamasta yhteisön oikeuden vastaisesti annettuja ajolupia
                        
                     
                           —
                        
                        
                           asianomainen henkilö on hankkinut ajoluvan toisessa jäsenvaltiossa oikeutta väärinkäyttäen kiertääkseen säännöksiä, joita direktiivin mukaan sovelletaan asuinpaikkajäsenvaltion ajoluvan uudelleen antamiseen ja ajoluvan antaneen jäsenvaltion olisi pitänyt olla tietoinen tästä väärinkäytöstä
                        
                     
                           —
                        
                        
                           ja kyseessä olevan henkilön ajokyvyn tutkimiseksi ennen ajoluvan antamista suoritettu lääkärintarkastus, joka oli suoritettu ajoluvan antaneessa jäsenvaltiossa tietoisena alkuperäisen ajoluvan poistamisen syistä, ei selvästikään ole vastannut sille asetettuja vaatimuksia, kun otetaan huomioon aikaisemman ajoluvan poistamisen keskeiset syyt, mistä seuraa, että kyseessä olevan henkilön osallistuminen liikenteeseen aiheuttaa merkittävän vaaran muiden tiellä liikkujien elämälle ja fyysiselle koskemattomuudelle?
                        
                     Jos ensimmäiseen kysymykseen vastataan myöntävästi:
            
         
               2.
            
            
               Onko direktiivin 91/439/ETY 8 artiklan 2 kohtaa tulkittava niin, että vaikka asuinpaikkajäsenvaltio on ensimmäisessä kysymyksessä kuvaillussa tapauksessa velvollinen tunnustamaan toisessa jäsenvaltiossa annetun ajoluvan sillä seurauksella, että ajoluvan haltijalla on asuinpaikkajäsenvaltiossaan lähtökohtaisesti oikeus moottoriajoneuvon kuljettamiseen, mutta asuinpaikkajäsenvaltiolla on kuitenkin liikenneturvallisuussyistä oikeus tämän ajoluvan haltijan aiheuttaman merkittävän vaaran torjumiseksi tutkia hänen ajokykynsä niiden seikkojen valossa, jotka aikaisemmin johtivat ajoluvan poistamiseen asuinpaikkajäsenvaltiossa ja joiden ei ole katsottava poistuneen sen myötä, että Euroopan unionin toisessa jäsenvaltiossa on myöhemmin annettu ajolupa?
            
         
      (1)  EYVL L 237, s. 1.